1971. En Unionita Rejio, nova decimala monetaro-sistemo esis introduktata. Ol remplacis la sistemo, qua durabis dum plura yarcenti, en qua la pundo havis 20 havis 12 pence. En la nova sistemo la sama pundo havis 100 nova pence. La ideo di decimala monetaro existis en la dek-e-nonesma yarcento; la florin, qua esis dekimo di pundo, introduktesis en 1849 kom unesma pazo vers nova sistemo, ma la projeto ne esis sustenata. En 1961, specala komitato esis establisata por explorar la propozo, ed ol donis raporto en 1963; la sistemo adoptenda esis anuncata en 1966. Ula nova moneto-peci (5p e 10p) esis introduktata en 1968, ed altra (0,5 p, 1p e 2p) en 1971.